open-index/open-wikipedia-markdown huggingface dataset:
Tomáš Szalay

**Tomáš Szalay** (* 8. december 1971) je slovenský politik a lekár. V roku 2023 bol zvolený za poslanca NR SR za stranu Sloboda a Solidarita.

## Život
V roku 1996 vyštudoval Univerzitu Komenského v Bratislave a následne bol do roku 2002 moderátorom TV Markíza. Potom sa stal hovorcom ministerstva zdravotníctva a aj po opustení tejto pozície sa ďalej zaujímal o zdravotnícku politiku. V roku 2020 sa stal riaditeľom zdravotníctva v Bratislavskom samosprávnom kraji.

Česká molekulárna biologička Soňa Peková pre slovenského splnomocnenca vlády na preverenie postupu štátu v čase koronavírovej nákazy Petera Kotlára vypracovala súdnoznalecký posudok, v ktorom konštatovala škodlivosť očkovania proti covidu-19. Tomáš Szalay na konci apríla 2025 na Pekovú podal Ministerstvu spravodlivosti Českej republiky oznámenie o&nbsp;podozrenie zo spáchania priestupku. Dňa 18.&nbsp;decembra 2025 Ministerstvo spravodlivosti začalo s&nbsp;Pekovú správne konanie.

## Referencie

## Iné projekty

## Externé odkazy
* 

## Zdroj

Kategória:Politici SaS
Kategória:Poslanci NR SR (2023 – 2027)
Kategória:Slovenskí lekári
Kategória:Slovenskí politici
Kategória:Slovenskí moderátori
Kategória:Absolventi Univerzity Komenského
Voňacie

**Voňacie** je potok v regióne Horehronie, na území obce Polomka v okrese Brezno v Banskobystrickom kraji. Nachádza sa v geomorfologických celkoch Nízke Tatry a Horehronské podolie a ústi do Hrona. Má dĺžku  a tok III. rádu.
 
## Prameň
Vodný tok Voňacie pramení v  v lesnom extraviláne v severozápadnej časti územia obce Polomka v okrese Brezno v lese Žliabok, vo vzdialenosti  južne od vrchu Babiná s . 

## Opis toku
Voňacie tečie od prameňa južným smerom cez lesný extravilán obce Polomka, dolinou s rovnakým názvom Voňacie. Ľavým brehom obteká západné úpätie lesa Končisté, vyteká z lesa do poľnohospodárskeho extravilánu a v  na okraji extravilánu Polomky mení smer na juhozápad. Ľavým brehom obteká poľnohospodársku farmu, v  podteká cestu I/66 Banská Bystrica – Brezno - Poprad a v  priberá ľavostranný bezmenný prítok. Následne podteká železničnú trať Banská Bystrica – Červená Skala, v  na okraji intravilánu Polomky ústi do Hrona ako jeho pravostranný prítok. Hron ďalej ústi do Dunaja. Voňacie patrí do okresu Brezno v Banskobystrickom kraji. Pramení, preteká a ústi do Hrona na území obce Polomka. Patrí horným tokom do geomorfologického celku Nízke Tatry a ich geomorfologického podcelku Kráľovohoľské Tatry a dolným tokom do geomorfologického celku Horehronské podolie a jeho geomorfologického podcelku Heľpianske podolie. Vodný tok Voňacie má jeden bezmenný prítok. Celý tok Voňacieho leží v ochrannom pásme Národného parku Nízke Tatry.

## Pôvod názvu
Názov vodného toku Voňacie má pôvod v homonymnom názve doliny Voňacie, ktorý bol bez zmeny prenesený na potok. Názov doliny Voňacie vznikol z apelatíva voniaci, voňajúci, vydávajúci/šíriaci vôňu podľa lúčnych kvetov, najmä materinej dúšky. Názov potoka Voňacie je súčasťou početnej skupiny jednoslovných názvov v slovenskej toponymii, najmä hydronymii. Názov vodného toku Voňacie bol štandardizovaný v roku 1976. V množine slovenskej hydronymie vodných tokov hydronymum Voňacie je jedinečným hydronymom (január 2026).

## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Kráľovohoľských Tatrách 
Kategória:Vodné toky v Horehronskom podolí 
Kategória:Polomka
Kategória:Povodie Hrona
Women's Super League

**Women's Super League** (podľa sponzora **Barclays Women's Super League**, predtým ako **FA WSL**) je profesionálna ženská futbalová liga v Anglicku. Liga je profesionálna a má 12 tímov a nahradila FA Women's Premier League National Division ako najvyššiu ligu v Anglicku. V prvom ročníku v nej súťažilo 8 tímov a v prvých dvoch ročníkov z ligy žiaden tím nezostúpil.

Ročníky 2011 až 2016 sa zápasy hrali od marca do októbra. Od sezóny 2018/2018 nastala zmena a zápasy a hrali od septembra do mája. 

Tímy na prvom, druhom a treťom mieste sa kvalifikujú do Ligy majsteriek.

## Zoznam víťazných tímov podľa sezóny
Tímy hrubým písmom vyhrala v danej sezóne aj Women's FA Cup. Tímy hrubým a šikmým písmom vyhrali Women's FA Cup a Women's League Cup.

a) sezóna 2017 jarná časť - bola medzisezóna a víťazný tím nedostal oficiálny titul, pretože sa nehrala celá sezóna.

## Zoznam víťazných tímov

## Referencie

## Iné projekty

## Zdroj

Kategória:Najvyššie národné futbalové súťaže
Kategória:Futbalové súťaže v Európe
Kategória:Ženské futbalové súťaže
Bengálske Himaláje

**Bengálske Himaláje** označujú časť Himalájí nachádzajúcu sa medzi riekou Kósí na západe a riekou Manás na východe. Najvyšším vrchom tejto časti Himalájí je Kančendženga. Táto oblasť je súčasťou Východných Himalájí. Zahŕňa himalájsku časť indického štátu Západné Bengálsko, Sikkim a okres Tawang v indickom štáte Arunáčalpradéš, východný Nepál, Bhután a južnú strednú časť Tibetu v Čína. V tomto regióne sa Himaláje stáčajú z Nepálu juhovýchodným smerom a následne sa obracajú severovýchodne smerom k Arunáčalpradéšu, čím vytvárajú široký polkruhovitý oblúk.

## Referencie
Česko-slovenská futbalová liga žien

**Česko-slovenská futbalová liga žien** bola futbalová súťaž, ktorá sa hrala na území Česko-Slovenska. Hrali sa dve ligy, česká a slovenská a od sezóny 1988/1989 sa hralo o titul majsteriek Česko-Slovenska. Jediný titul majsteriek Česko-Slovenska pre Slovensko získali futbalistky tímu Slávia Filozof Bratislava v poslednom ročníku súťaže. 

## Prehľad víťazov

Zdroj.

## Zápasy o titul majsteriek Česko-Slovenska

### Sezóna 1988/1989

### Sezóna 1990/1991

### Sezóna 1991/1992

### Sezóna 1992/1993

## Referencie

Kategória:Najvyššie národné futbalové súťaže
Kategória:Futbalové súťaže v Európe
Kategória:Ženské futbalové súťaže
Stephen Chow Sau-yan

Mons. **Stephen [[kardinál]] Chow Sau-yan [[Spoločnosť Ježišova|SJ]]** (* 7. august 1959, Britský Hongkong, Čína) je čínsky rímskokatolícky kňaz, biskup, ktorý od roku 2021 pôsobí ako hongkonský biskup. V rokoch 2018 až 2021 bol provinciálnym predstaveným čínskej provincie Spoločnosti Ježišovej.

Pápež František ho 30. septembra 2023 vymenoval za kardinála.

## Životopis
Narodil sa 7. augusta 1959 v britskom Hongkongu. Študoval psychológiu a filozofiu na Minnesotskej univerzite, kde získal bakalársky a magisterský titul v odbore pedagogická psychológia. V roku 1984 vstúpil do Spoločnosti Ježišovej a v roku 1986 ukončil novicizmus. Študoval na Milltown Institute of Theology and Philosophy v Dubline, kde v roku 1988 získal licenciát z filozofie. Potom sa vrátil do Hongkongu a dva roky učil na Wah Yan College v Kowloone. Od roku 1990 študoval teológiu na Holy Spirit Seminary v Hongkongu. 16. júla 1994 bol vysvätený za kňaza v Katedrále Nepoškvrneného počatia. Za kňaza ho vysvätil kardinál John Baptist Wu biskup z Hongkongu. Postgraduálne štúdium absolvoval na Loyola University v Chicagu, kde v roku 1995 získal magisterský titul v odbore organizačný rozvoj.

## Kňaz
Prvé pastoračné pôsobenie bolo vo Wah Yan Kowloon a Hongkongu, kde v rokoch 1996 až 2000 pôsobil ako kaplán, učiteľ a riaditeľ školy. Doktorandské štúdium začal na Harvardskej univerzite v roku 2000 a o šesť rokov neskôr získal titul doktor pedagogiky. Svoje posledné sľuby zložil 17. apríla 2007. Do roku 2021 pôsobil ako supervízor oboch vysokých škôl Wah Yan v Kowloone a na ostrove Hongkong. V rokoch 2007 až 2014 bol čestným docentom na Hongkonskej univerzite a tiež profesorom psychológie na čiastočný úväzok na Seminári Ducha Svätého. V októbri 2016 sa zúčastnil 36. generálnej kongregácie jezuitov.

## Biskup
17. mája 2021 bol menovaný za hongkonského biskupa. Miesto bolo neobsadené od 3. januára 2019, keď Michael Yeung zomrel po necelých dvoch rokoch vo funkcii. Neskôr prezradil, že pôvodne v decembri 2020 odmietol titul biskupa, pretože si myslel, že tento post by mal pripadnúť členovi svetského duchovenstva. Po prijatí ručne písaného listu od pápeža Františka odstúpil. Vysvätený bol 4. decembra 2021.

## Kardinál
Dňa 9. júla 2023 pápež František oznámil, že na konzistóriu naplánovanom na 30. septembra vymenuje 21 nových kardinálov, z ktorých 18 bude dostatočne mladých na to, aby sa stali kardinálmi-voliteľmi. Na tomto konzistóriu bol vymenovaný za kardinála – kňaza s titulárnym kostolom **San Giovanni Battista de La Salle**. Svoj titulárny kostol prevzal 22. októbra 2023. 4. októbra ho pápež František vymenoval za člena Dikastéria pre medzináboženský dialóg. Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV. vlastným menom Robert Francis Prevost.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných pápežom Františkom

## Iné projekty

## Zdroj

Kategória:Čínski kardináli
Kategória:Absolventi University of Minnesota
Damallsvenskan

**Damallsvenskan** (podľa sponzora **OBOS Damallsvenskan**) je najvyššia futbalová ženská liga vo Švédsku. Bola založená v roku 1988. 

3 najlepšie umiestené tímy sa kvalifikujú do Ligy majsteriek.

## Zoznam víťazných tímov podľa sezóny

Zdroj.

Malmö FF (do roku 2005), LdB FC Malmö a FC Rosengård sú jeden klub.

Kopparbergs/Göteborg FC sa stal BK Häcken v roku 2021.

## Zoznam víťazných tímov

## Referencie

## Iné projekty

## Zdroj

Kategória:Najvyššie národné futbalové súťaže
Kategória:Futbalové súťaže v Európe
Kategória:Ženské futbalové súťaže
Kategória:Ženský futbal vo Švédsku
Česko-slovenská hádzanárska liga mužov 1970/71

**Česko-slovenská hádzanárska liga mužov** v **sezóne 1970/71** bol 19. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získala TJ Tatran Prešov, pre ktorý to bol 2. titul v histórii.

V roku 1970, počas konania sezóny, došlo zo strany Ústredného výboru Československého zväzu telesnej výchovy (ÚV ČSTV) kvôli nezhodám a veľkému napätiu vo vnútri federácie k rozpusteniu dovtedajšieho riadiaceho orgánu hádzanejČeskoslovenskej federácie hádzanej (ČSFH), odvolaniu celého vedenia a ustanoveniu nového hádzanárskeho orgánuČeskoslovenského zväzu hádzanej (ČSSH).

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Tri posledné družstvá zostúpili do regionálnych skupín nižšej súťaže (II. liga).

## Účastníci

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Pozri aj
* Česko-slovenská hádzanárska liga žien 1970/71

## Zdroje
* Průcha, Lukáš. Historie házené v Československu a v českých zemích  
* *Gallica*: L'equipe basket handball 1971 N°9: ''La Tchecoslovaquie se remet en selle...'' (po galícijsky)
* Denník Šport
* Denník Rudé právo

Kategória:Hádzaná v 1970
Kategória:Hádzaná v 1971
Kategória:Česko-slovenská hádzanárska liga mužov
Maliar Eupolida

[náhľad|Atický [červenofigúrová keramika|červenofigúrový stamnos, zobrazuje dve ženy s tyrsom, oinochoé a s obetinami uctievajúcimi kultovú sochu Dionýza na aténskej slávnosti Lénaia, cca 440 pred Kr.., British Museum E 452, Londýn]]
**Maliar Eupolida** je konvenčné meno gréckeho maliara červenofigúrových váz, pôsobiaceho približne v rokoch 450 – 440 pred Kr.

Maliar Eupolida, významný starogrécky maliar váz, patril do obdobia vrcholného klasicizmu v Aténach. Jeho meno nie je známe z historických záznamov, bolo mu preto pridelené konvenčné meno britským historikom umenia J. Beazleym podľa nápisu „Eupolis“ (maliar ho napísal vedľa postavy satyra), ktorý sa nachádza na jeho rukou zdobenom červenofigúrovom stĺpikovom kratéri uloženom v Národnom archeologickom múzeu v Neapole (*Museo Archeologico Nazionale H2419*, inv. č. je často uvádzané aj ako 81105). Na základe analýzy jeho špecifického umeleckého štýlu mu bolo pripísaných približne 10 až 15 váz, medzi ktoré patria najmä väčšie nádoby ako stamnoi a kratéry (napr. zvoncový kratér), ale aj menšie tvary váz ako oinochoé.

Maliar Eupolida sa špecializoval na červenofigúrovú techniku. Jeho práca je charakteristická pre prechodné obdobie, kedy sa strohý štýl ranej klasiky začal meniť na jemnejší a dekoratívnejší. Jeho kresba je známa čistotou a eleganciou. Postavy, ktoré zobrazoval, majú prirodzené proporcie a vykazujú známky pokročilého anatomického štúdia. Majstrovsky sú stvárnené aj drapérie na odevoch (na chitónoch a peplosoch), ktoré na postavách naznačujú pohyb tela pod látkou.
 
Vo svojej tvorbe sa zameriaval predovšetkým na dva typy scén, a to na mytologické, ktoré zobrazovali bohov a hrdinov, pričom kládol dôraz na pokojnú dôstojnosť týchto postáv, čo bol typický znak vtedajšieho aténskeho umenia a na scény z každodenného života, ktoré zobrazovali symposiá, výjavy z palaistry alebo rituálne scény obetovania.
 
Medzi jeho najznámejšie diela patrí červenofigúrový skyfos z parížskeho Louvru (Musée du Louvre G 484) so zobrazením žien pri domácej práci. Toto dielo zobrazuje dve ženy v domácom prostredí venujúcich sa príprave vlny. Jedna zo žien sedí na stoličke (klismos) a v rukách drží vlnu, zatiaľ čo druhá stojí pred ňou a podáva jej košík (kalathos). Scéna je cenená pre svoje jemné spracovanie detailov odevov (chitón a himatión) a pokojnú, súkromnú atmosféru, ktorá je typická pre "voľný štýl" atického vázového maliarstva 5. storočia pred Kr.

Maliar Eupolida pôsobil v čase, keď Atény zažívali svoj najväčší kultúrny rozmach pod vedením Perikla. Bol súčasťou generácie umelcov, ktorých ovplyvnil sochár Feidias (autor výzdoby Parthenónu). Štúdium jeho váz pomáha historikom pochopiť, ako sa vizuálne umenie tej doby prispôsobovalo ideálom krásy, harmónie a rovnováhy.

## Referencie

## Iné projekty

Kategória:Maliari starovekého Grécka
D'Emmanuelle à Emmanuelle, deux films au coeur de deux révolutions sexuelles

***D'Emmanuelle à Emmanuelle, deux films au coeur de deux révolutions sexuelles*** alebo ***D'Emmanuelle à Emmanuelle*** je francúzsky dokumentárny film z roku 2024, ktorý režírovali Julie Delettre a Élise Baudouin. Snímka mala francúzsku premiéru 24. septembra. Dokument opisuje prevažne vznik dvoch filmov série Emmanulle.

## Opis
Pred päťdesiatimi rokmi objavila široká verejnosť film *[[Emanuela (film)|Emanuela]]* od Just Jaeckina, ktorého mladá hrdinka, ktorú stvárnila herečka Sylvia Kristel, slobodne skúma svoju sexualitu bez tabu a rešpektu konvencií. Odvážny film, ktorý prijal meniace sa mravy 70. rokov 20. storočia, sa stal jedným z najväčších úspechov francúzskej kinematografie a Emanuela tvárou sexuálneho oslobodenia tej doby. V roku 2024 sa postava vracia na plátno očami novej ženy. Nová Emanuela v rovnomernom filme, ktorú si predstavila režisérka Audrey Diwan, sa vydáva na cestu za znovuobjavením strateného potešenia. Jej reinterpretácia románu Emmanuelle Arsan je presiaknutá otázkou všadeprítomnosti sexu v našej spoločnosti a opätovného privlastnenia si potešenia samotnými ženami.

## Účinkujúci
Zdroj:
* Noémie Merlant
* Audrey Diwan
* Yves Rousset-Rouard
* Just Jaeckin
* Florence Montreynaud
* Malka Marcovich
* Guillemette Odicino

## Referencie

## Pozri aj
* Emanuela (film)
* Emmanuelle (film z roku 2024)

## Externé odkazy

* 

Kategória:Filmy podľa názvu
Kategória:Filmy z 2024
Kategória:Francúzske dokumentárne filmy
Kategória:Just Jaeckin
Kategória:Emmanuelle
Théodore-Adrien Sarr

Mons. **Théodore-Adrien [[kardinál]] Sarr** (* 28. november 1936, Fadiouth, Senegal) je senegalský rímskokatolícky kňaz, biskup a kardinál. V rokoch 2000 až 2014 pôsobil ako arcibiskup arcidiecézy Dakar a predtým v rokoch 1974 až 2000 ako diecézny biskup diecézy Kaolack. V roku 2007 ho pápež Benedikt XVI. vymenoval za kardinála.

## Životopis
Narodil sa v meste Fadiouth rodičom Rôgovi a Louise Sarrovej ako jedno zo siedmich detí (vrátane dvoch synov a štyroch dcér). Narodil sa do rodiny Sererovcov a má veľa rodinných príslušníkov v Gambii. Stredné vzdelanie ukončil v malom seminári v Hanne, kde získal bakalársky titul. Potom študoval filozofiu a teológiu na Vyššom seminári v Sébikhotane a na Univerzite v Dakare.

Za kňaza ho vysvätil arcibiskup Hyacinthe Thiandoum 28. mája 1964 a v štúdiu pokračoval na Univerzite v Dakare, kde získal licenciát z klasických jazykov latinčiny a gréčtiny. Potom vykonával pastoračnú prácu vo farnosti Saint-Thérèse v Dakare ako asistent skupín Katolíckej akcie. Pôsobil aj ako profesor v malom seminári v N'Gasobil, neskôr ako jeho predstavený v rokoch 1970 až 1974.

## Biskup
1. júla 1974 ho pápež Pavol VI. vymenoval za druhého biskupa diecézy Kaolack. Biskupské svätenie prijal 24. novembra. Hlavným svätiteľom bol arcibiskup Hyacinthe Thiandoum, spolusvätiteľmi boli biskupi Théophile Cadoux a Augustin Sagna. Neskôr bol 2. júna 2000 vymenovaný za tretieho arcibiskupa arcidiecézy Dakar.

Okrem svojich povinností arcibiskupa pôsobí aj ako prezident biskupskej konferencie Senegalu, Mauritánie, Kapverd a Guiney-Bissau a prvý viceprezident Sympózia biskupských konferencií Afriky a Madagaskaru.

## Kardinál
Pápež Benedikt XVI. 17. októbra 2007 oznámil vymenovanie 23 nových kardinálov a konzistórium naplánoval na 24. novembra. Osemnásť z 23 kardinálov malo menej ako 80 rokov. Na konzistóriu bol vymenovaný za kardinála – kňaza s titulárnym kostolom **Santa Lucia a Piazza d’Armi**. 17. januára 2009 ho pápež Benedikt XVI. vymenoval za člena Pápežskej rady pre kultúru.

Zúčastnil sa pápežského konkláve v roku 2013 po rezignácií pápeža Benedikta XVI. s účinnosťou 28. februára 2013 na ktorom bol zvolený pápež František vlastným menom Jorge Mario Bergoglio. Už však nie je oprávnený zúčastňovať sa žiadnych budúcich pápežských konkláve, keďže 28. novembra 2016 dosiahol vek osemdesiat rokov.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Benediktom XVI.

## Iné projekty

## Zdroj

Kategória:Senegalskí kardináli
Kategória:Senegalskí rímskokatolícki arcibiskupi
Wade Dubielewicz

**Wade Dubielewicz** (* 30. január 1979, Ivermere, Britská Kolumbia, Kanada) je kanadský bývalý profesionálny hokejový brankár, ktorý sa preslávil najmä pôsobením v tíme New York Islanders v National Hockey League. V roku 2004 získal ocenenie pre najlepšieho nováčika American Hockey League a spolu s Dieterom Kochanom ocenenie pre najlepšiu brankársku dvojicu. 

## Kariéra
Wade Dubielewicz nebol nikdy draftovaný do NHL, kontrakt v lige si vybojoval výkonmi v najvyššej univerzitnej lige NCAA, kde bol dvakrát vyhlásený za najlepšieho brankára sezóny a raz za najužitočnejšieho hráča. 

25. mája 2003 bol podpísaný na vstupný nováčikovský kontrakt tímom New York Islanders. Väčšina jeho pôsobenia v organizácii sa  odohrávala v nižšej AHL, v tíme Bridgeport Sound Tigers. Jeho najlepšia sezóna tíme bol ročník 2003/2004, keď získal ocenenie pre najlepšie brankárske duo AHL, najlepšieho nováčika AHL a zahral si aj v All-Star Game. 

25. marca 2004 zažil svoj NHL debut, keď v bránke Islanders striedal Gartha Snowa, ktorý sa na konci prvej tretiny zranil. Jednotka tímu - Rick DiPietro mal chrípku. Dubielewicz v zápase zneškodnil všetkých 14 striel Philadelphie Flyers a priviedol Islanders k víťazstvu 4:2. 

Najvýraznejšie sa do histórie Islanders zapísal na konci sezóny 2006/2007, keď pri zranení DiPietra a nedostatočnej forme náhradníka Mika Dunhama dokázal Islanders zázračne dostať do Play-Off. V 8 zápasoch si pripísal až 93,4% úspešnosť zákrokov. 

Sezóna 2007/2008 bola jediná, ktorú strávil celú v prvom tíme. Ako náhradník DiPietra odchytal 20 zápasov, v ktorých si pripísal 9 výhier, 9 prehier, 1 prehru po predĺžení, 2,70 priemer inkasovaných gólov na zápas a 91,9% úspešnosť zákrokov. Napriek tomu pre neho nebolo miesto v prvom tíme v sezóne 2008/2009, a tak ju začal v ruskej KHL, kde nastupoval za tím Ak Bars Kazaň. V januári sa vrátil do NHL, keď ho z waiver listiny stiahol tím Columbus Blue Jackets. 

V Columbuse odchytal však iba 3 zápasy a po sezóne podpísal zmluvu s Minnesotou Wild. Väčšinu sezóny 2009/2010 však strávil v AHL, kde nastupoval za tím Houston Aeros. Za prvý tím Wild odchytal znova len 3 zápasy. V lete 2010 už nedostal žiadnu ponuku od tímu NHL.

Sezóna 2010/2011 bola jeho poslednou v aktívnej hráčskej kariére. Strávil ju v najvyššej nemeckej lige Deutsche Eishockey Liga v tíme Kölner Haie. 

Po skončení kariéry sa venoval trénovaniu juniorského hokeja. V rokoch 2012-2021 pôsobil ako hlavný tréner tímu Columbia Valley Rockies v KIJHL. 

## Referencie

Kategória:Kanadskí hokejoví brankári
Kategória:Brankári New York Islanders
Kategória:Brankári Minnesota Wild
Kategória:Brankári Columbus Blue Jackets
Kategória:Hráči Bridgeport Sound Tigers
Kategória:Hráči Kölner Haie
Kategória:Hráči Ak Bars Kazaň
Kategória:Osobnosti z Britskej Kolumbie
Zabijak

**Zabijak** môže byť:

* osoba, pozri zabijak (osoba)
* hongkongský film z roku 1989, pozri ''Zabijak'' (film z roku 1989)
* americký film z roku 1993, pozri ''Zabijak'' (film z roku 1993)
* nemecký film z roku 1999, pozri ''Zabijak'' (film z roku 1999)
* americký film z roku 2003, pozri ''Zabijak'' (film z roku 2003)
Isabel Mayová

**Isabel May** (* 21. november 2000, Santa Monica, Kalifornia, USA) je americká herečka, známa z televíznych seriálov ako *Alexa & Katie* (20182020), *1883* (20212022) a *1923* (20222025).

## Detstvo

Po troch rokoch neúspešných konkurzov sa Mayová spolu s rodičmi rozhodla, že od desiateho ročníka bude pokračovať v štúdiu formou online výučby, aby sa mohla plne venovať herectvu. Už o šesť mesiacov neskôr získala rolu Katie v seriáli *Alexa & Katie*, a to aj napriek absencii predchádzajúcich hereckých skúseností a len obmedzenej hereckej príprave

## Kariéra

Po úspechu v seriáli *Alexa & Katie* sa Mayová pridala k obsadeniu sitkomu *[[Mladý Sheldon]]*, kde stvárnila postavu milostného záujmu Georgieho, Sheldonovho brata. 

V roku 2021 bola Mayová obsadená ako Elsa Dutton, hlavná postava a rozprávačka westernovej limitovanej série *1883*, ktorá je prequelom seriálu *Yellowstone*. Jej výkon si vyslúžil pozitívne ohlasy kritikov a časopis The Hollywood Reporter ju zaradil medzi najsľubnejšie mladé herecké talenty v Hollywoode. Následne sa vrátila ako rozprávačka aj v seriáli *1923*. Za túto úlohu získala ocenenie pre najlepšiu herečku v televíznom filme alebo limitovanej sérii na 24. ročníku cien Women’s Image Network Awards.

Po boku hercov ako Charlie Day, Jenny Slate a Scott Eastwood si zahrala vo filme *Chcem ťa späť* z roku 2022. V roku 2025 bola obsadená po boku Jennifer Lopez vo filme *The Last Mrs. Parrish* v réžii Roberta Zemeckisa. V rovnakom roku bolo oznámené, že stvárni dcéru Neve Campbell vo filme *[[Vreskot 7]]*.

## Iné projekty

## Externé odkazy
* 
* 

## Zdroj

Kategória:Filmové herečky USA
Kategória:Televízne herečky USA
Kategória:Detskí herci
Kategória:Osobnosti zo Santa Monica
Mačinová (potok)

**Mačinová** je vodný tok v Poľane a Zvolenskej kotline na území okresov Zvolen a Detva. Je to ľavostranný prítok Hradnej v povodí Slatiny, má dĺžku približne 6 km a je tokom V. rádu. Preteká územím Chránenej krajinnej oblasti Poľana.

## Priebeh toku
Potok pramení v strednej časti Poľany, v geomorfologickom podcelku Vysoká Poľana, na južnom úbočí Drábovky (), v nadmorskej výške približne  Od prameňa v závere rovnomennej doliny v lokalite Suchohradná Drábovka tečie zalesneným územím južným smerom. Onedlho prijíma ľavostranný prítok z lokality Spády a mierne sa stáča na juhozápad. Pod Králičkou () prechádza prírodnou rezerváciou Mačinová, stáča sa na západ a pokračuje popod Kalamárku (). Tu dočasne tvorí hranicu medzi Vysokou Poľanou a Detvianskym predhorím a opúšťa oblasť súvislého lesa. Severným úpätím lemuje vrch Podhájno (), preteká lokalitou Briežky a onedlho opúšťa Chránenú krajinnú oblasť Poľana i samotné pohorie. Pokračuje Zvolenskou kotlinou a jej podcelkom Slatinská kotlina a onedlho sa v lokalite Sudová, v nadmorskej výške približne , vlieva ľavostranne do Hradnej, prítoku rieky Slatina v povodí rieky Hron. Potok patrí do širšieho povodia rieky Hron. 

Mačinová pramení a na hornom toku preteká katastrom obce Očová v okrese Zvolen a následne pokračuje hranicou s územím mesta Detva. Na dolnom toku vedie územím obce Dúbravy v okrese Detva v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Poľana, Vysoká Poľana, Detvianske predhorie
* Zvolenská kotlina, Slatinská kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Zvolen
Kategória:Vodné toky v okrese Detva
Kategória:Dúbravy
Kategória:Očová
Kategória:Detva
Kategória:Vodné toky na Poľane
Veta o stredovom a obvodovom uhle

náhľad|Uhol θ je obvodovým uhlom, uhol 2θ je stredovým uhlom
**Veta o stredovom a obvodovom uhle** je matematická veta popisujúca vzťah medzi obvodovým a stredovým uhlom vzhľadom k jednému príslušnému kruhovému oblúku. Je to rozšírením Tálesovej vety.

## Znenie
Veľkosť stredového uhla sa rovná dvojnásobku veľkosti obvodového uhla prislúchajúceho k tomu istému kružnicovému oblúku.

## Referencie


Kategória:Matematické vety
Pohár žien UEFA 2001/2002

Pohár žien UEFA 2001/2002 bol prvým ročníkom európskej ženskej futbalovej súťaže klubov. Hral sa počas sezóny 2001/2002 od augusta 2001 do mája 2002.

Súťaž vyhral tím z nemeckej Bundesligy 1. FFC Frankfurt, ktorý vo finále porazil tím zo švédskej ligy Umeå IK vo finále 2:0.

## Tímy

## Kvalifikačné kolo

### 1. kolo

### 2. kolo

#### Skupina 1

#### Skupina 2

#### Skupina 3

#### Skupina 4

#### Skupina 5

#### Skupina 6

#### Skupina 7

#### Skupina 8

Zdroj.

## Vyraďovacia fáza

### Štvrťfinále

### Semifinále

### Finále

Zdroj.

## Referencie

## Zdroj

Kategória:Liga majstrov žien UEFA
Česko-slovenská hádzanárska liga mužov 1971/72

**Česko-slovenská hádzanárska liga mužov** v **sezóne 1971/72** bol 20. ročník česko-slovenskej hádzanárskej ligy mužov, najvyššej hádzanárskej súťaže mužov v Česko-Slovensku. V súťaži učinkovalo 12 družstiev, rovnako ako v minulej sezóne. Titul majstra získala TJ Baník Karviná, pre ktorú to bol 2. titul v histórii.

## Systém súťaže
Systém súťaže sa oproti minulej sezóne nezmenil. Súťaž tvorila iba dlhodobá časť. Tá pozostávala z 22 kôl a každý s každým sa v nej dvojkolovo stretol doma a vonku. Dve posledné družstvá zostúpili do regionálnych skupín nižšej súťaže (II. liga).

## Účastníci

## Výsledky

Pozn.: Pri rovnosti bodov rozhodovalo o pozícii družstiev lepšie skóre.

## Konečné umiestnenie

## Pozri aj
* Česko-slovenská hádzanárska liga žien 1971/72

## Zdroje
* Průcha, Lukáš. Historie házené v Československu a v českých zemích  
* Denník Šport
* Denník Rudé právo

Kategória:Hádzaná v 1971
Kategória:Hádzaná v 1972
Kategória:Česko-slovenská hádzanárska liga mužov
Brezinský potok (prítok Detvianskeho potoka)

**Brezinský potok** je vodný tok vo Zvolenskej kotline na území okresu Detva. Je to ľavostranný prítok Detvianskeho potoka v povodí Slatiny, má dĺžku približne 6 km a je tokom V. rádu.

## Priebeh toku
Potok pramení v juhovýchodnej časti Zvolenskej kotliny, v geomorfologickom podcelku Detvianska kotlina, pri samote Horné Majerovo, v nadmorskej výške približne  Od prameňa v zvlnenej odlesnenej oblasti tečie južným smerom. Popod Medvedí vŕšok pokračuje oblasťou s riedkym lazníckym osídlením, postupne sa stáčajúc mierne juhozápadným smerom. Priberá pravostranný prítok z osady Majerovo a opäť tečie južným smerom. Zväčša lemovaný nesúvislou vyššou vegetáciou pokračuje časťou Nemecká, postupne sa oblúkom stáča na juhozápad a tečie lokalitou Lažtek. Popod Hlinisko () smeruje na okraj centrálnej časti Detvy, kde prijíma pravostranný prítok z oblasti Brezín (). Vedie okrajom intravilánu a v lokalite Trstená priberá významný ľavostranný potok Nemecká. Onedlho sa na severovýchodnom okraji časti Detva – sídlisko, v nadmorskej výške približne , vlieva ľavostranne do Detvianskeho potoka, prítoku rieky Slatina v povodí rieky Hron. Potok patrí do širšieho povodia rieky Hron. 

Brezinský potok pramení a preteká iba katastrom mesta Detva v rovnomennom okrese v Banskobystrickom kraji.

## Referencie

## Pozri aj
* Zoznam vodných tokov v povodí Slatiny
* Zvolenská kotlina, Detvianska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky vo Zvolenskej kotline
Kategória:Povodie Slatiny
Kategória:Vodné toky v okrese Detva
Kategória:Detva
Madame

**Madame** môže byť:

* slovo pre oslovenie slečny
* taliansky film z roku 1989, pozri ''Madame'' (film z roku 1989)
* americký film z roku 1993, pozri ''Madame'' (film z roku 1993)
* novozélandský seriál z roku 2024, pozri ''Madame'' (seriál)
Pohár žien UEFA 2003/2004

**Pohár žien UEFA 2003/2004** bol 3. ročníkom Pohára žien UEFA. Vyhral ho tím Umeå IK zo švédskej ligy v dvojzápasovom finále proti nemeckému tímu 1. FFC Frankfurt.

## Tímy

## Kvalifikačné kolo

### 1. kolo

#### Skupina A1

#### Skupina A2

#### Skupina A3

### 2. kolo

#### Skupina B1

#### Skupina B2

#### Skupina B3

#### Skupina B4

#### Skupina B5

#### Skupina B6

#### Skupina B7

#### Skupina B8

Zdroj.

## Vyraďovacia fáza

### Štvrťfinále

### Semifinále

### Finále

Zdroj.

## Najlepšie strelkyne

Zdroj.

## Referencie

## Zdroj

Kategória:Liga majstrov žien UEFA
CloudTalk

**CloudTalk** je technologická spoločnosť, ktorá poskytuje cloudový softvér pre hlasové a kontaktné centrá s funkciami volania vylepšenými umelou inteligenciou, analytikou, inteligentnými agentmi a integračnými schopnosťami. Často sa charakterizuje ako súčasť odvetvia VoIP a cloudovej komunikácie.

Spoločnosť bola založená v roku 2016 Martinom Malychom a Viktorom Vanekom a jej sídlo sa nachádza v Bratislave na Slovensku. Podľa zdrojov pochádzajúcich zo spoločnosti má CloudTalk aj medzinárodné pobočky v USA, Španielsku a Česku.

## História
Vo februári 2021 získala spoločnosť investíciu vo výške približne 6 až 7 miliónov eur v rámci kola financovania Series A, ktoré bolo určené na rozšírenie tímu, zrýchlenie vývoja produktu a podporu zahraničnej expanzie.

V roku 2024 CloudTalk uzavrel investičné kolo Series B v hodnote približne 26 až 28 miliónov eur, ktoré spoluviedli fondy KPN Ventures a Lead Ventures za účasti ďalších investorov vrátane Point Nine Capital, henQ a Presto Ventures. Investícia bola zameraná najmä na rozvoj riešení založených na umelej inteligencii v oblasti hlasovej komunikácie, analytiky a automatizácie procesov v kontaktných centrách.

CloudTalk zostáva súkromnou spoločnosťou a v citovaných zdrojoch neexistujú verejne dostupné záznamy o IPO ani o významných zmenách vo vedení spoločnosti.

## Produkty a služby
CloudTalk ponúka cloudovú platformu pre prichádzajúce aj odchádzajúce hlasové hovory určenú pre call centrá a zákaznícku podporu. Medzi základné funkcie patria VoIP telefonovanie, fronty hovorov, interaktívna hlasová odozva (IVR), smerovanie hovorov, nahrávanie a monitorovanie hovorov, automatické vytáčanie a pokročilá analytika.

Platforma zahŕňa aj AI funkcie, ako je automatická transkripcia hovorov, analýza sentimentu, sumarizácia hovorov a konverzačné prehľady, pričom podporuje viacero jazykov. CloudTalk sa integruje s CRM a helpdeskovými systémami, ako sú Salesforce, HubSpot, Zendesk, Zoho CRM a Intercom, čo umožňuje synchronizáciu údajov a pracovných tokov naprieč platformami.

## Správa spoločnosti
Martin Malych pôsobí ako generálny riaditeľ (CEO) a spoluzakladateľ spoločnosti, zatiaľ čo Viktor Vanek je uvádzaný ako spoluzakladateľ CloudTalk. Neexistujú žiadne správy o významných zmenách vo vedení spoločnosti ani o menovaní externých výkonných riaditeľov.

## Referencie

## Externé odkazy
* Oficiálna webová stránka

Kategória:Podniky založené v 2016
Brezový potok (prítok Hrona)

**Brezový potok** je potok v regióne Horehronie, na území obcí Dolná Lehota, Horná Lehota a Podbrezová v okrese Brezno v Banskobystrickom kraji. Nachádza sa v geomorfologickom celku Horehronské podolie a ústi do Hrona. Má dĺžku  a tok III. rádu. 
## Prameň
Vodný tok Brezový potok pramení v  v poľnohospodárskom extraviláne premiešanom s lesným porastom v juhovýchodnej časti územia obce Dolná Lehota v okrese Brezno vo vzdialenosti  severne od vrchu Brezová so  
## Opis toku
Brezový potok tečie od prameňa juhovýchodným smerom krátky úsek cez poľnohospodársky extravilán premiešaný s lesným porastom na území obce Dolná Lehota, v  priteká na obecnú hranicu medzi Dolnou Lehotou a obcou Horná Lehota, tečie po tejto hranici, v  priberá pravostranný bezmenný prítok, skrúca sa na juhozápad, v  na trojchotárniku obcí Dolná Lehota, Horná Lehota a Podbrezová opúšťa obecnú hranicu a pokračuje územím Podbrezovej, v  priberá ľavostranný bezmenný prítok, obteká severné a západné úpätie vrchu Brezová so , mení smer na juh, tečie cez intravilán Podbrezovej v časti obce Skalica, v  podteká cestu I/66 Banská Bystrica – Brezno - Poprad, pri športovom štadióne v  ústi do Hrona ako jeho pravostranný prítok. Hron ďalej ústi do Dunaja. Brezový potok patrí do okresu Brezno v Banskobystrickom kraji. Pramení a tečie územím Dolnej Lehoty), pokračuje po obecnej hranici medzi obcami Dolná Lehota a Horná Lehota), ďalej preteká a ústi do Hrona na území obce Podbrezová. Patrí do geomorfologického celku Horehronské podolie a jeho geomorfologického podcelku Lopejská kotlina. Vodný tok Brezový potok má dva bezmenné prítoky. Celý tok Brezového potoka leží v ochrannom pásme Národného parku Nízke Tatry.
## Pôvod názvu
Prvá zložka dvojslovného názvu vodného toku Brezový potok má pôvod v názve vrchu Brezová so , severným a západným úpätím ktorého tečie, rozšírenom formantom prídavného mena -ový s významom patriaci geografickému objektu Brezová, alebo ináč s ním súvisiaci. Zo slova Brezový po kombinácii so všeobecným podstatným menom potok s významom menší prirodzený vodný tok bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena v podobe Brezový potok ako súčasť veľmi početnej skupiny názvov v slovenskej toponymii, najmä hydronymii. Názov vrchu Brezová má pôvod v charakteristickom výskyte stromového porastu brezy z čeľade brezovité. Názov vodného toku Brezový potok bol štandardizovaný v roku 1976. V množine slovenskej hydronymie vodných tokov hydronymum Brezový potok nie je jedinečným hydronymom; na Slovensku je sedem potokov s týmto štandardizovaným názvom (január 2026).
## Referencie

Kategória:Vodné toky v okrese Brezno
Kategória:Potoky na Slovensku 
Kategória:Vodné toky v Horehronskom podolí 
Kategória:Dolná Lehota (okres Brezno) 
Kategória:Horná Lehota (okres Brezno)
Kategória:Podbrezová
Kategória:Povodie Hrona
Zorica Lozic

**Zorica Lozic** (* 1939, Belehrad) je francúzska herečka, kostýmová výtvarníčka, vizážistka a umelkyňa. Ako herečka sa objavila najmä vo filmoch režiséra Clauda Berriho. Často spolupracovala v 70. rokoch aj s filmárom Justom Jaeckinom.

## Životopis
Zorica Lozic prežila ťažké detstvo poznačené vojnou a diktatúrou. Svoju hereckú kariéru začala v Juhoslávii, najmä vo filme Františka Čápa *Vrata ostaju otvorena* (1959). V tom istom roku nakrúcala vo Francúzsku, kde účinkovala vo filme *Messieurs les ronds de cuir* (1959) v réžii Henri Diamant-Bergera. Návrat do Juhoslávie jej nepriniesol prielom, v ktorý dúfala, a musela čakať, kým sa usadí vo Francúzsku, aby si našla významnejšie úlohy. Objavila sa vo filmoch Clauda Berriho (*Le vieil homme et l'enfant* (1967), *Le pistonné* (1970) a *La première fois* (1976)). Zároveň sa Lozic stala kostýmovou výtvarníčkou a pracovala ako herečka aj ako kostymérka na filme *[[Le Dernier Amant romantique]]* (1978) od Just Jaeckina. Spolupracovala aj s Yannick Bellon, pre ktorú hrala vo filme *L'amour nu* (1981) a neskôr navrhla kostýmy pre filmy *Les Enfants du désordre* (1989) a *L'affût* (1992). Okrem televíznych účinkovaní si Zorica Lozic naposledy zahrala vo filme *Bambou* (2009) od Didiera Bourdona. Neskôr sa stala vizuálnou umelkyňou a sochárkou a vystavuje svoje diela v Arcueil, ktoré sú prevažne veľmi temné.

## Filmografia

### Herečka (výber)
* 1962: *Dr*
* 1967: *Le Vieil Homme et l'Enfant*
* 1968: *Béru et ces dames*
* 1970: *Le Pistonné*
* 1970: *Prva ljubav*
* 1975: *Histoire d'O*
* 1976: *Ozraceni*
* 1976: *La Première Fois*
* 1978: *Le Dernier Amant romantique*
* 1980: *Le fou de mai*
* 1981: *L'Amour nu*
* 1983: *Amok*
* 1998: *Disparus*
* 2003: *Les enfants du miracle*
* 2009: *Bambou*

### Kostymérka / vizážistka
* 1975: *Zig-Zig*
* 1975: *[[Histoire d'O (film)|Histoire d'O]]*
* 1977: *[[Madame Claude (film z roku 1977)|Madame Claude]]*
* 1978: *[[Le Dernier Amant romantique]]*
* 1979: *[[Collections privées]]*
* 1980: *Girls*
* 1980: *Je vous aime*
* 1989: *Les Enfants du désordre*
* 1992: *L'Affût*
* 1993: *Les Veufs*

## Referencie

## Externé odkazy
* Oficiálny web

* 
* 
* 
* Mutualart

Kategória:Francúzske filmové herečky
Kategória:Francúzski kostýmoví výtvarníci
Kategória:Francúzski sochári
Kategória:Spolupracovníci Justa Jaeckina
Kategória:Osobnosti z Belehradu
Európska konferencia o demokratickom vzdelávaní

**Európska konferencia o demokratickom vzdelávaní** (**EUDEC**) je každoročná konferencia Európskeho spoločenstva pre demokratické vzdelávanie, európskej siete ľudí, ktorí sú zapojení do demokratického vzdelávania. Prvá konferencia sa konala v Lipsku v Nemecku v dňoch od 25. júla do 3. augusta 2008. Organizácia konferencie v roku 2008 bola do veľkej miery nezávislá od komunity EUDEC. Tá bola založená vo februári 2008 po viac ako ročnej príprave konferencie. Komunita určuje všetky následné termíny, miesta konania a obsah konferencií.

Spoločenstvo aj konferencia vznikli z potreby hlbšieho vytvárania sietí a koordinácie priaznivcov demokratického vzdelávania v Európe. Tým, že sa konferencia koná v Európe, umožňuje ľuďom v v nej žijúcim, pomerne jednoduchú účasť. Každoročná Medzinárodná konferencia o demokratickom vzdelávaní (IDEC) sa totiž koná na rôznych miestach po celom svete a cestovné náklady sú pre Európanov často príliš vysoké.

Výročné valné zhromaždenie EUDEC sa v roku 2009 konalo v poľskom Cieszyne.

Výročné valné zhromaždenie EUDEC sa v roku 2010 konalo v Roskilde v Dánsku.

Konferencia IDEC@EUDEC 2011 v Spojenom kráľovstve bola konferenciou IDEC aj EUDEC a konala sa v dňoch 5.14. júla.

Výročné valné zhromaždenie a konferencia EUDEC 2012 sa konali vo Freiburgu v Nemecku v dňoch 28. júla5. augusta.

Výročné valné zhromaždenie a konferencia EUDEC 2013 sa konali v Soeste v Holandsku v dňoch 28. júla2. augusta.

Výročné valné zhromaždenie a konferencia EUDEC 2014 sa konali v Kodani v Dánsku v dňoch 5.8. augusta.

Výročné valné zhromaždenie a konferencia EUDEC 2015 sa konali v meste Ojrzanów neďaleko Varšavy v Poľsku v dňoch 1.9. augusta.

Konferencia IDEC@EUDEC 2016 sa konala v meste Mikkeli vo Fínsku v dňoch 6.10. júna.

## Referencie

## Externé odkazy
* Domovská stránka EUDEC

## Zdroj

Kategória:Vzdelávanie
František Čáp

**František Čáp** môže byť:

* český režisér a scenárista, pozri František Čáp (režisér)
* slovenský politik, primátor Bratislavy, František Čáp (politik)
F1 Academy v roku 2024

**Sezóna 2024** bola druhým ročníkom ženského šampionátu F1 Academy na úrovni Formuly 4. Kalendár pretekov obsahoval 7 pretekov. Sezóna sa začala 9. marca na Saudskoarabskom okruhu Jeddah Corniche Circuit a skončila sa 7. decembra 2024 na okruhu Yas Marina Circuit v Spojených arabských emirátoch

Šampionát vyhrala Abbi Pulling a šampionát tímov vyhral tím Prema Racing.

## Zloženie tímov

## Kalendár

## Výsledky a umiestenie

### Výsledky

### Šampionát jazdcov

### Šampionát tímov

## Referencie


Kategória:F1 Academy
Kategória:Šport v 2024
Kalorické Tabuľky (aplikácia)

**Kalorické Tabuľky** je česká aplikácia a webová služba na sledovanie jedálnička, príjmu energie a výdaja pri aktivitách. Umožňuje zaznamenávať potraviny, kontrolovať makroživiny, evidovať pohybové aktivity a telesné parametre (hmotnosť, telesné miery, BMI). Súčasťou sú aj prehľady a štatistiky vrátane sledovania pitného režimu.

Databáza potravín je prispôsobená českému a slovenskému trhu a obsahuje viac ako 300 000 položiek vrátane značkových výrobkov, jedál z reštaurácií a užívateľských receptov. Položky je možné vyhľadávať aj pomocou čiarového kódu. Aplikácia od roku 2025 podporuje aj rozpoznávanie jedál z fotografie pomocou umelej inteligencie.

Aplikácia je prepojiteľná so službami tretích strán, ako sú Apple HealthKit, Google Fit alebo Garmin Connect, a podporuje prenos dát do smart hodiniek (Apple Watch, Garmin). Je lokalizovaná do šiestich jazykov (čeština, slovenčina, poľština, maďarčina, ukrajinčina a ruština) a na zahraničných trhoch je známa pod názvom **Dine4Fit**.

## História
Prvá verzia Kalorických Tabuliek vznikla v roku 2007 ako tabuľkový procesor vytvorený Tomášom Pětivokým pre osobnú potrebu. V roku 2011 bola uvedená mobilná aplikácia pre Android a iOS. Od roku 2015 je prevádzkovateľom služieb spoločnosť Dine4Fit.

V roku 2018 pribudlo platené predplatné Premium, ktoré rozšírilo funkcionalitu aplikácie a umožnilo aplikácii investovať viac peňazí do vývoja.

V roku 2021 už Kalorické Tabuľky podporujú 6 jazykov – čeština, slovenčina, poľština, maďarčina, ruština, ukrajinčina a počas roku 2025 Kalorické Tabuľky integrujú umelú inteligenciu.

V septembri 2021 mala služba cca 800 tisíc mesačne aktívnych užívateľov a viac ako 5 miliónov registrácií, plánované tržby ~24 mil Kč. V auguste 2024 to bolo takmer 1,5 milióna mesačne aktívnych užívateľov a vyše 7 miliónov registrácií. Rozširovala svoju pôsobnosť po Európe.

## Funkcie
* vyhľadávanie potravín v databáze
* načítanie potravín pomocou čiarového kódu
* tvorba a zápis vlastných receptov
* rozpoznávanie jedál z fotografie
* evidencia telesných parametrov a aktivít
* import dát z externých aplikácií a zariadení (napr. Garmin, Apple Watch)

## Databáza
Databáza je priebežne doplňovaná tímom správcov aj samotnými užívateľmi prostredníctvom funkcie *Pridanie potraviny*. Pokrýva bežne dostupné potraviny v Česku a na Slovensku a postupne sa rozširuje aj do zahraničia. Obsahuje údaje o energetickej hodnote, makroživinách a vybraných mikroživinách. Aplikácia Kalorické Tabuľky je vďaka svojej databáze využívaná výživovými poradcami, trénermi a zdravotníckymi zariadeniami.

## Ohlasy
V roku 2015 získala aplikácia 2. miesto na prehliadke mobilných aplikácií AppParade v hlasovaní divákov aj odbornej poroty.

## Referencie

## Externé odkazy
* Oficiálny web
* Blog Kalorických Tabuliek
* Helpcentrum a FAQ
* Facebooková skupina

## Zdroj

Kategória:Mobilné aplikácie
Myjavská lipa

**Myjavská lipa** je lipa veľkolistá, ktorá sa nachádza severozápadne od Mestského úradu Myjava v okrese Myjava v Trenčianskom kraji. Je chránená od 4. februára 1992 podľa rozhodnutia OÚŽP v Senici č. 85/OÚŽP/92 a novelizáciou OÚ v Trenčíne podľa Vyhlášky č. 141/2021 z 23. marca 2021 pre svoj kultúrny, ekologický, historický a zdravotný význam. Je v správe štátnej ochrany prírody CHKO Záhorie.

## Základné údaje

## Referencie

## Pozri aj
* Zoznam chránených stromov na Slovensku

## Iné projekty

Kategória:Chránené stromy na Slovensku
Kategória:Chránené lipy na Slovensku
Kategória:Chránené stromy v Trenčianskom kraji
Kategória:Myjava (mesto)
Rýchlik Gemeran

**Rýchlik Gemeran** (skrátene **R Gemeran**) je pomenovanie pre vlakový spoj kategórie rýchlik, ktorý zabezpečuje priame denné spojenie medzi Zvolenom a Košicami vedené po tzv. južnom ťahu. V cestovnom poriadku 2025/2026 je tento názov používaný pre pár rýchlikov, ktoré spájajú regióny Pohronia, Poiplia, Novohradu, Gemera a Abova.

V minulosti niesli toto označenie aj vlaky jazdiace na dlhšej trase až do Bratislavy, v súčasnosti je však značka Gemeran primárne vyhradená pre segment Zvolen – Košice. Dopravcom je štátna Železničná spoločnosť Slovensko (ZSSK).

## Trasa a zastávky
Vlak prechádza neelektrifikovanou traťou č. 160 (Zvolen – Košice). Cesta vedie cez technicky náročný, no krajinársky atraktívny terén južného Slovenska, vrátane prechodu cez horský priechod Soroška a Jablonovský tunel.

Hlavné zastávky na trase (v smere Zvolen – Košice) sú:
* Zvolen osobná stanica (prípojná stanica na smery Banská Bystrica a Bratislava)
* Lučenec
* Fiľakovo
* Jesenské
* Tornaľa
* Plešivec (uzol pre Gemer)
* Rožňava
* Moldava nad Bodvou
* Košice

Dĺžka trasy medzi Zvolenom a Košicami je približne 230 km a jazdná doba sa pohybuje okolo 3 hodín a 15 minút.

## Radenie a služby
Vlaky Gemeran sú štandardne zostavené z vozňov 2. triedy a jedného vozňa 1. triedy. V súprave je zvyčajne radený aj viacúčelový vozeň s priestorom pre bicykle a kočíky. V posledných rokoch ZSSK nasadzuje na tieto spoje aj modernizované klimatizované vozne typu Bmpeer.

Špecifikom tohto spoja je potreba dieselovej trakcie, keďže trať medzi Zvolenom a Moldavou nad Bodvou nie je elektrifikovaná. V čele vlaku sa preto najčastejšie objavujú rušne radu 757 (modernizácia radu 750, prezývaná „Okuliarnik“) alebo 754.

Služby vo vlaku:
* Klimatizácia (vo vybraných vozňoch)
* Wi-Fi pripojenie na internet
* Preprava bicyklov (povinná rezervácia)

## História a názov
Názov vlaku je odvodený od historického regiónu Gemer, cez ktorý prechádza podstatná časť jeho trasy. V minulosti bol názov Gemeran spájaný s prestížnejšími spojmi, ktoré jazdili priamo z Bratislavy do Košíc južnou trasou. S príchodom novších grafikonov a zavedením tzv. taktovej dopravy došlo k rozdeleniu ramien na úsek Bratislava – Banská Bystrica a Zvolen – Košice, kde sa názov Gemeran ustálil.

V grafikone 2025/2026 figurujú pod týmto názvom ranné aj popoludňajšie spoje, ktoré tvoria kostru dopravnej obslužnosti v regióne.

## Mimoriadne udalosti
Dňa 13. októbra 2025 došlo k vážnej železničnej nehode rýchlikov Gemeran v okrese Rožňava. V úseku medzi stanicou Lipovník a výhybňou Tunel (pri Jablonovskom tuneli) sa čelne zrazili dva protiidúce vlaky – R 913 Gemeran a R 914 Gemeran. K zrážke došlo na mieste, kde trať prechádza z dvojkoľajného úseku do jednokoľajného.

Nehoda si vyžiadala desiatky zranených cestujúcich, pričom niekoľko osôb utrpelo ťažké zranenia. Doprava na hlavnom južnom ťahu bola v dôsledku vyšetrovania a odstraňovania následkov zrážky dlhodobo prerušená a nahradená autobusovou dopravou. Predbežné vyšetrovanie naznačovalo, že príčinou bolo prejdenie návestidla zakazujúceho jazdu jedným z vlakov.

## Referencie

Kategória:Kategórie osobných vlakov